kardosdrur/scandi-wiki huggingface dataset:
Metodistkirkens spejdere i Danmark

Metodistkirkens spejdere (MS) er et mere end 80 år gammelt spejderkorps med kristen baggrund som fungerer under Metodistkirkens Børne- og UngdomsForbund. MS er et lille spejderkorps med ca. 400 medlemmer, og med aktiviteter fordelt over 7 byer i Danmark.. Den enkelte spejdergruppe hører hjemme i en metodistmenighed, hvor den benytter spejderlokaler i kirken og fungerer som en arbejdsgren i menigheden.

Historie 
De første MS grupper i Danmark blev oprettet i Århus og København. I Århus 8 Marts 1922 : Niels Bolds Drenge. Der blev oprettet grupper for både drenge og piger ( næsten ) fra begyndelsen. I 1938 lave aftale med KFUM-Spejderne i Danmark om at MS måtte benytte KFUM-Spejdernes uddannelsessystem og arbejdsprogram m.m. I 1947 indgik de en associeringsaftale med KFUM-Spejderne i Danmark..

Enheder 
Man kan blive medlem af korpset fra 6-års alderen, hvor man bliver enten Ulv eller Smutte. Når man bliver 10 til 12-årige rykker man videre til spejderpatrulje. Endeligt kan man som 16-årig rykke videre til Seniorspejder eller Rover.

Uniform og Arbejdsstof 
Metodistkirkens Spejdere benytter KFUM-Spejdernes uniform (dog med eget korpslogo). Derudover arbejdes der lokalt efter KFUM-Spejdernes arbejdsprogram Paletten.

Associeringsaftale og Verdensspejderbevægelsen 
Metodistspejderne i Danmark har en associationsaftale med KFUM-Spejderne og De grønne pigespejdere og er derigennem organiseret i verdensspejderorganisationerne WOSM og WAGGGS.

Referencer 

Spejder
Folkerepublik

Folkerepublik (eller folkedemokrati) var den officielle betegnelse for de kommunistiske stater, der blev oprettet i Øst- og Centraleuropa efter Anden Verdenskrig. Det drejede sig bl.a. om landene Polen, Østtyskland (DDR), Tjekkoslovakiet, Bulgarien, Rumænien, Jugoslavien og Albanien.
Termen "folkedemokrati" havde ikke i samtiden noget entydig politisk eller statsretslig betydning, idet forfatnings- og statsforhold i de forskellige folkedemokratier varierede ganske meget.

Se også
 Republik

Kildehenvisninger 
 Political Idelologies af Andrew Heywood, Palgrave London 1992.
 Comparative Government and Politics af Hague & Harrop, Palgrave London 2001

Kommunisme
Republik
Ferrari F40

Ferrari F40 var, mens den blev produceret, Ferraris dyreste bil. Fra 1987 til 1989 var det verdens hurtigste masseproducerede bil. Den blev produceret fra 1987 til 1992. Der er produceret 1311 i alt. Og det er den sidste Ferrari som Enzo selv godkendte inden sin død.

F40
Biler fra 1980'erne
Biler fra 1990'erne
Biler introduceret i 1987
Biler designet af Pininfarina
Sovjetunionens kommunistiske parti

Sovjetunionens kommunistiske parti (SUKP) (, ) var Sovjetunionens statsbærende parti og moderpartiet for den internationale kommunistbevægelse indtil 1960'erne, hvor maoismen og eurokommunismen blev selvstændige retninger. Trotskismen (efter Lev Trotskij) havde stået i opposition til det marxistisk-leninistiske sovjetiske kommunistparti, men uden et internationalt centrum.

På samme måde opstod titoismen ved bruddet mellem den jugoslaviske kommunistleder Josip Broz Tito og sovjetlederen Stalin.

SUKP opstod som en fløj af Det russiske socialdemokratiske arbejderparti (RSDAP) i 1903, den såkaldte bolsjevikfløj under ledelse af Vladimir Lenin. Efter 1912 blev bolsjevikkerne stadig mere uafhængige af resten af partiet og opererede i stor grad som eget parti under navnet RSDAP(b). 

Den 7. november 1917 tog bolsjevikkerne magten i den daværende hovedstad Petrograd ved oktoberrevolutionen. I 1918 skiftede partiet navn til Det russiske kommunistparti (bolsjevikkerne), RKP (b). Den moderne kommunismen var født som egen politisk retning. Alle partier som ville være med i Den kommunistiske Internationale, der blev dannet i 1919, skiftede efter 1920 navn og kalde sig "kommunistisk".

Efter borger- og interventionskrigen gik de kommunistiske sovjetrepublikker (den russiske, den hviderussiske, den ukrainske, osv.) sammen i Sammenslutningen af Socialistiske Sovjet-Republikker (SSSR/Sovjetunionen) i 1922. Fra da af kaldte partiet sig Sovjetunionens Kommunistiske Parti.

Partiet blev opløst samtidig med Sovjetunionen i 1991. Arvtageren er Den Russiske Føderations Kommunistiske Parti, KPRF. 

SUKPs ungdomsorganisation hed Komsomol.

Se også 
 Generalsekretærer i Sovjetunionens kommunistiske parti

Eksterne henvisninger 

Kommunistiske parti
Kommunistiske partier
Skueproces

En skueproces er almindeligvis en betegnelse for offentligt førte retssager, hvor dommen allerede er blevet fastlagt i forvejen, og retssagen blot har det formål, at udstille den anklagede og fremvise dennes skyld for hele offentligheden. Udtrykket kendes på dansk i det mindste siden 1963.

Skueprocesser sættes i almindelighed i forbindelse med diktatoriske regimer, hvor styret har behov for at fjerne politiske modstandere eller kritikere af regimet. Disse folk anklages som oftest ved hjælp af gummiparagraffer som højforræderi, spionage, noget som de sjældent har mulighed for at forsvare sig imod.

De anklagede har i praksis ingen mulighed for at forsvare sig, og deres "tilståelse" er ofte i forvejen blevet opnået gennem afpresning eller tortur. Dommen er som regel også uforholdsmæssig hård og fastlagt allerede før retssagen.

Berømte eksempler 

De mest berømte historiske eksempler på skueprocesser er:

 Moskvaprocesserne mod Josef Stalins politiske modstandere under dennes "store udrensning" i 1930-erne. I løbet af disse processer blev næsten alle hans tidligere kollegaer, især de, der havde været nært knyttet til Stalins forgænger Lenin, ryddet af vejen. Det samme skete med en stor del af partiapparatet, hæren og flere millioner mennesker, der blev henrettet eller gik til grunde i Gulag-systemet.
 Efter samme model lod Stalin også gennemføre lignende processer i de sovjetiske satellitstater i Østeuropa.
 I Folkerepublikken Kina fandt i hvert fald indtil for nylig også sådanne processer sted. Her har myndighderne ført offentlige retssager mod stofsælgere og andre kriminelle for at vise, at staten har styr på lov og orden. Her er småkriminelle ofte blevet idømt lange fængselsstraffe og sågar dødsstraf for forholdsvis små forbrydelser.
 Retssager i Nazi-Tyskland havde også ofte karakter af skueprocesser.
 Af nogle er "Krigsforbryderdomstolen i Nürnberg" mod ledende nazister også blevet betegnet som en slags skueproces eller "sejrherrejustits". Det var kun nazister, der stod anklagede for krigens forbrydelser, mens ingen af de sejrende magter havde folk på anklagebænken.

Udvidet betydning 

Fra oprindeligt at have sigtet på retssager har udtrykket bredt sig til andre forhold, hvor formaliteter officielt overholdes selv om udfaldet også her er givet på forhånd, således eksempelvis en aktionærgeneralforsamling eller en offentlig høring

Noter

Eksterne henvisninger 

 Den danske Ordbog; opslag: skueproces
 Udlevering var planlagt 
 Hedegaard: Det var en skueproces 
 Stefanus (død ca. 35) 
 Nyt hospital i Vest 

Jura
Charles Tournemire

Charles Tournemire (født 22. januar 1870 i Bordeaux, død 3. november 1939 i Arcachon) var en fransk komponist og organist. Han var César Francks yngste elev. Som organist i basilikaen Sainte-Clotilde i Paris fulgte han efter Gabriel Pierné.

Tournemire har komponeret mange symfoniske orgelværker og L'orgue mystique, en orgelcyklus som strækker sig over hele kirkeåret. Olivier Messiaen, Daniel-Lesur og Jean Langlais hører til de komponister som er stærkest påvirket af hans stil.

Tournemire har også skrevet 8 symfonier, orkesterværker og kammermusik.

Eksterne henvisninger 
 Værkoversigt 
 

Organister fra Frankrig
Orgelkomponister
Operakomponister fra Frankrig
Kirkemusikkomponister
Franskmænd i 1800-tallet
Franskmænd i 1900-tallet
Klassiske komponister fra det 20. århundrede
Personer fra Bordeaux
Sibirisk valmue

 
Sibirisk valmue (Papaver nudicaule) eller islandsk valmue er en enårig urt eller en staude med en opstigende til opret vækst. Planten kan f.eks. anvendes i stenbed .

Beskrivelse 
Bladene danner en grundstillet roset, og de er spatelformede, fjersnitdelte og helrandede med flere trelappede afsnit. Begge bladsider er blågrønne og dækket af grålige hår. Blomstringen er indrettet efter forholdene på voksestedet, men den indtræffer gerne maj-august. 

Blomsterne er endestillede på behårede, men bladløse stængler. Knopperne er hængende og dækket af brune hår. Bægerbladene tabes i forbindelse med udspringet, hvorefter man ser en forholdsvis stor blomst med 4 hvide, gule eller røde kronblade. Blomsten er insektbestøvet, hvor det er muligt, og ellers selvbestøvende. Frugten er en kapsel med porer, der tillader frøene at drysse ud.

Rodnettet består af en kort, lodret rodknold, som bærer trævlede rødder.

Højde x bredde og årlig tilvækst: 0,25 x 0,25 m (25 x 25 cm/år).

Hjemsted 
Arten er udbredt fra Centralasien over Sibirien til Alaska og det nordlige Canada. Derimod findes den ikke i Grønland
 eller på Island. 

Den vokser på moræner og grusbunker, i bjergenge i højder mellem 300 og 2.500 m. Den foretrækker sure eller neutrale til svagt basiske jordtyper. Ved lave temperaturer findes den mest i fuld sol, men ellers ser man den oftest på halvskyggede og tørre til let fugtige steder. 

På de lave granitbjerge (455-1.877 m), der danner halvøen Svyatoi Nos ved østkysten af Bajkalsøen, findes et landskab, der består af højmoser, lavvandede søer og gamle indlandsklitter, hvor krybefyr er dominerende. Her vokser sibirisk valmue sammen med bl.a. agerbær, blåbær, knærod, Androsace amurensis (en fjeldarve-art), Artemisia sericea (en bynke-art), duftende mangeløv, finsk rose, kragefod, kærdueurt, laplandsrørhvene, Lonicera pallasii (en gedeblad-art), nikkende flitteraks, nordisk radeløv, nøgleklokke, parkbrandbæger,  Pleurospermum uralense (en blærefrø-art), Rhododendron dauricum (en rododendron-art), sibirisk ædelgran, skovpadderok, solbær, spids øjentrøst, stor nælde, strandnellike, sølværenpris, vestsibirisk lærk, vild ribs og Viola uniflora (en viol-art).

Anvendelse 
Planten kan bruges i stenbed eller i krukker med gruset, veldrænet jord. Hvis blomsterne skal bruges i vase, må de skæres, før de springer ud og taber bægerbladene.

Note 

Haveplanter
Flerårige urter
Alpinplanter
Valmue
Böhme (flod)

Böhme er en biflod til  Aller i Landkreis Soltau-Fallingbostel i Niedersachsen i Tyskland og har en længde på 68 km. Den har sit udspring  ved sydenden af Naturpark Lüneburger Heide i Pietzmoor. Nordvest for kilden ligger byen Schneverdingen. Floden løber mod sydvest, gennem byerne Soltau, Bad Fallingbostel og Walsrode og munder ud i Aller nær Rethem.

Floder i Niedersachsen
Ibiza trance

Ibiza trance eller Balearic beat er en undergenre af trance. Dens oprindelse stammer fra midten af 1990'erne hvor det blev mere og mere almindeligt at spille trance på europæiske natklubber, især på Ibiza i Spanien. Genren beskrives ofte som en meget sommerlig genre, hvilket betyder at tracksne er gode at lytte til om sommeren. Tempoet er normalt lidt højere end normal trance, og der er ikke de helt samme flydende synths som kendetegner et normalt trance track.

Musikgenrer
Techno
Neo-trance

Neo-trance eller Minimal trance er en undergenre af trance. Genren indeholder dybere bass og toner end normal trance, og det er det der kendetegner den. Genren kan godt minde om en dyb form for electronic eller en let udgave af psy trance. 

Selve genren er forholdsvis ny, men i Tyskland er den gået hen og blevet rigtig populær. Populariteten har spredt sig til resten af Europa, og i Danmark findes der også flere mere eller mindre kendte DJ's. Den største danske DJ er Trentemøller som har produceret nogle Neo-trance tracks.

Musikgenrer
Techno
Eurotrance

Eurotrance (også kendt som Commercial trance, Euro Trance og Hands Up) er en undergenre af trance og dance, samt en hybrid af hard trance og eurodance-musik. Det der typisk kendetegner eurotrance er, at den har 'glade' og positive melodier med en ekstremt tung bas. Genren er en blanding af hardtrance og eurodance, og har gengivelser fra happy hardcore-numre. Mange forbinder fejlagtigt genren med techno. I nogle lande kaldes genren også harddance.

Popularitet 

Genren slog først rigtigt igennem i starten af 2000 tallet. Siden hen er genren blevet en af de mest populære genre inde for elektronisk musik. Genren er bl.a. slået igennem i Danmark, Italien, Storbritannien, Sverige og Tyskland.

Artister 

 Rocco
 Bass-T
 Cascada
 Ole Van Dansk
 Groove Coverage
 DJ Jean
 Axel Coon
 The Real Booty Babes
 DJ Alligator
 CJ Stone
 Heavenly Skyz (bootleggers)
 Icarus
 Basshunter
 Laser Inc
 Secondtunez
 Italobrothers
 Brooklyn Bounce
 Brisby & Jingles
 DJ Carpi
 DJ Raaban
 DJ MNS
 Jens O
 DJ Pulse
 Potatoheadz
 Pulsedriver
 E-Maxx 
 E-Type
 Master Blaster
 DJ Roine

Musikgenrer
Bredevoort

Bredevoort (Brevoort) er en by i det østlige Nederland nær den tyske grænse. Den ligger i provinsen Gelderland. Byen har 1.525 indbyggere (2006).

Kilder 

 

Byer i Gelderland
Tidligere kommuner i Gelderland
Ferrari F430 Challenge

Ferrari F430 Challenge er baseret på Ferraris F430 og har derfor den samme motor. Den blev introduceret i 2005 på Frankfurt Motor Show som en erstatning for Ferrari 360 Challenge.

Vægten er blevet sænket, og dette ses tydeligt på interiøret. Her er ingen radio, tæpperne er fjernet og sæderne er skiftet ud med racersæder.

F430 Challenge
Biler introduceret i 2005
Biler fra 2000'erne
Ambient trance

Ambient trance er en undergenre af trance. Det er en blanding af normal trance og ambiente lyde. Genren opstod i midten af 1990'erne. Genren bliver tit kendetegnet som en rolig genre, som man kan slappe af til. Den indeholder ikke den hårde bass fra normal trance.

En af de mest kendte DJ's er tyske ATB.

Musikgenrer
Another Cinderella Story

Another Cinderella Story er en romantisk komediefilm fra 2008 instrueret af Damon Santostefano og med Selena Gomez og Drew Seeley i hovedrollerne. Filmen blev udgivet direct-to-video af Warner Premiere d. 16. september 2008. Filmen blev optaget i Canada i januar 2008.

Referencer

Eksterne henvisninger 
 
 Officiel Widget 

Amerikanske film fra 2008
Romantiske komediefilm fra USA
Engelsksprogede film
Uplifting trance

Uplifting trance, Epic trance eller Dutch trance er en undergenre af trance, som udviklede sig fra progressiv trance. Genren minder om almindelig trance, forskellen er,at uplifting trance typisk indeholder 137-140 bpm og at introen er på cirka 2-3 minutter. Efter introen kommer der et vældigt langt 'build up' som skaber et stort klimaks i tracket. Et normalt track er omkring 6-8 minutter langt. Noget andet der kendetegner denne genre er, at det oftest er hollandske DJ's som laver og producerer den. 

Musikgenrer
Edmond Halley

Sir Edmond Halley (født 8. november 1656, død 14. januar 1742) var en engelsk astronom, geofysiker, matematiker, meteorolog og fysiker. 

I 1705 beregnede Halley, at en lysende komet var periodisk tilbagevendende og ville vise sig igen i 1758. Kometen viste sig som forventet og er nu kendt som Halleys Komet. Desværre døde Halley i 1742 og så derfor aldrig sin forudsigelse blive virkeliggjort. 

I 1716 opfandt Halley to typer dykkerklokker, som ville gøre det muligt for folk at udforske dybhavet. Halley var banebrydende for vores forståelse af mange forskellige ting: handel, vinde, tidevand, kartografi, marinehjælpeskibe, navigation, statistik omkring dødelighed og stjernernes bevægelser. 

Halley var af den, set med nutidige øjne, fejlagtige overbevisning, at Jorden bestod af koncentriske kugler på størrelse med de inderste planeter, som hver kunne indeholde liv.

Eksterne kilder 
 NASA's Astronomy Picture of the Day Archive 

Fysikere fra England
Astronomer fra Storbritannien
Matematikere fra Storbritannien

Meteorologer fra England
Briter i 1600-tallet
Briter i 1700-tallet
Personer i oplysningstiden
Dybhav

Dybhavet, eller det dybe hav, er det laveste lag i havet, eksisterende under de første 2 lag i den pelagiske zone, i en dybde af 1.000 favne (1.828 m) eller dybere.

Se også 

Oceanografi
Den Europæiske Unions institutioner

Den Europæiske Unions institutioner omfatter syv forskellige organer, hvis oprettelse og virksomhed er reguleret ved EU-traktatens afsnit III og EUF-traktatens del 6. På mange udviser EU nogle af de typiske kendetegn for et føderalt system; med Europa-Kommissionen som den udøvende magt og en todelt lovgivningsmyndighed hos Europa-Parlamentet, der repræsenterer borgerne, og Rådet, der repræsenterer staterne. Den vigtige rolle Rådet for Den Europæiske Union spiller kan bedre sammenlignes med den udøvende føderalisme, der karakteriserer Forbundsrepublikken Tyskland, end en magtadskillelse i klassisk forstand.

Se også
Den Europæiske Union
Den Europæiske Unions traktatgrundlag

Fodnoter 

EU's institutioner
Kim & Hallo

Kim & Hallo er en musikgruppe fra Skive, der spiller musik målrettet Dansktoppen. Gruppen opstod, efter at orkestres to grundlæggere, Kim Harring og Keld Dons, i 1989 planlagde at indspille en cd. Den første cd indeholdt bl.a. nummeret Du ligner din mor, som blev orkestrets første hit på Dansktoppen.

Det blev startskuddet til en travl periode. Kim & Hallo blev født. Orkestret bestod af: Kim Harring, Keld Dons, Frank Snebang og Frank Riisgaard. 

Siden starten i 1990 har de haft det ene mål, at blive Danmarks bedste danseorkester. 3 singler, 9 albums og de mange optrædener i ind- og udlandsk TV (bl.a. DR, TV2, Norske NRK, Svenske SVT og Finske FVT) har ført orkesteret frem til en enestående position i dansk musikliv.

Medlemmer 
Kim & Hallo består af : Kim Harring, Jacob Thorstensen, Benny Jensen, Lasse Mark og Martin Lykke.

Album 
 Du ligner din mor Vol. 1
 Kim & Hallo Vol.2
 Frimærkesprog Vol. 3
 Drømmeland Vol. 4
 The Collection
 Glimt i dit øje Vo. 5
 10 år med Kim & Hallo
 Harmonika
 Tre Bornholmer i en gummibåd
 Frimærkesprog 3 CD boks
 Det' helt okay Vol. 8
 Saxofon
 Danske Schlägere - Vol .9
 25 år med Kim & Hallo

Ekstern henvisning 
Hjemmeside

Danseband fra Danmark
Musikgrupper fra 1990
Quark (tegneseriefigur)

Quark er en figur i tegneserierne Valhalla og Quark, oprindeligt tegnet af Peter Madsen. Figuren Quark er skabt af forfatteren Per Vadmand, der var med til at skrive flere af Valhalla-tegneserierne, men også Rune T. Kidde har været med i udviklingen af figuren. Quark var ikke en del af den nordiske mytologi, som serien er baseret på. 

Figuren Quark begyndte som biperson i Valhalla-album nr. 2, Thors brudefærd. Han fik senere sin egen avisserie og senere også en albumserie. Det første album i serien er af Kim Annweiler (Wax), nr. 2-12 er af Torben Osted. Oprindelig blev hans navn stavet Hquark; dette var en del af en større joke, der kørte blandt seriens skabere. Der spilles på, at mælkeproduktet ymer er opkaldt efter jætten af samme navn; imidlertid findes der også en jætte ved navn Hymer, hvorfor der blev skabt flere karakterer til serien med navn efter mælkeprodukter, blot med et H foran deres navn – til eksempel Hjogurth og den hemmelige agent-jætte HA-38. Undervejs i udviklingen fra Hquark til Quark har figuren undergået en forandring, både designmæssigt og i personlighed. Blandt de første skitser ses Quark for eksempel synge jætte-udgaver af kendte danske folkesange (inspireret af Peter Madsens egen interesse i korsang på det tidspunkt), selv om han endte med at være en stum karakter.

Quark er en lille jætteunge, som kun kan lave ballade; derfor er han ofte udskældt og udstødt, både blandt jætter og aser. Han kom til Asgård da Loke havde været på besøg hos jætternes konge Udgårdsloke, som havde drukket Loke fuld og lavet et væddemål med ham. Hans første venner bliver menneskebørnene Tjalfe og Røskva, som synes han både er sød og sjov. Quark har mange kræfter, som han får brug for da Røskva, Tjalfe og han stikker af fra Thors hus, fordi Loke ikke var fair.

Referencer 

Tegneseriefigurer
Spin-off
Valhalla
Kim & Hallo Vol.2

Kim & Hallo Vol.2 er et Kim & Hallo-album, som udkom i 1993.

Nummerliste  
"Dig vil jeg elske al min tid" (Mona Gustavsson/Kim Harring)
"Vi elsker sommeren" (Hans Martin/Gunborg Martin/Evy Karitz/Leif Schouby/Kim Harring)
"Vore veje skal mødes igen" (M.Lindblom/J. de Mylius)
"Visse blomster visner aldrig" (M.Ekwall/Kim Harring)
"Det er kjærlighed" (Lars Erik Gustav Holm/Evy Karitz/Leif Schoby/Keld Dons)
"Over sø over land" (S.Nilsson/Keith Almgren/Fini) 
"Ring til mig" (Keld Dons)
"Mademoiselle" (L.Clerwall/Jacob Jonia)
"Stop en gang" (Patrik Lindqvist/Keith Almgren/Evy Karitz/Leif Schouby/Kim Harring)
"Som en sommerfugl" (Tony Åbo)
"Lille Laila" (A.Heltzen/J. de Mylius)
 

Album fra 1993
Kim & Hallo-album
Revolution (sang)

"Revolution" er en sang komponeret af John Lennon og indspillet af The Beatles 12. juli 1968. Der blev indspillet tre version af sangen i 1968 under sessionerne til gruppens album The White Album: en langsom blues-udgave (titlen "Revolution 1") der endte med at komme på LP'en; en mere abstrakt musikcollage (med titlen "Revolution 9") der kom fra den sidste del af "Revolution 1" og som optræder på samme album; og den mere velkendte, hurtigere hard rock-version som minder om "Revolution 1", der blev udgivet som B-side på "Hey Jude". Selvom singleversionen udkom først, så blev den indspilleret flere uger efter "Revolution 1", som en genindspilning specielt tilegnet til udgivelse som single.

Lennons tekster var inspireret af politiske protester i begyndelsen af 1968, og nævner bl.a. Mao Zedong i teksten "...but if you go carrying pictures of Chairman Mao you ain't going to make it with anyone anyhow...", og han udtrykte sympati med behovet for ændring. Lennon udtalte at teksten der nævnte Mao var den vigtigste i sangen, men i 1972 udtalte han, at denne tekst aldrig burde være blevet skrevet. Da singlen blev udgivet i august opfattede den politske venstrefløj sangen som at forråde deres sag. Udgivelsen af albumversionen i november viste Lennons usikkerhed ved den destruktive ændring i teksten "count me out", der blev genindspillet lidt anderledes med "count me out, in". I 1987 blev det Beatles første indspilning, der fik licens til at blive brugt i en fjernsynsreklame, hvilket fik de de overlevende medlemmer af gruppe til at starte en retssag.

Sangen er kendetegnet ved det hårde guitarspil i introen. 

"Revolution" er blevet indspillet i coverversioner af Thompson Twins i 1985 på albummet Here's to Future Days og af Stone Temple Pilots 2001.

Personel 
"Revolution"
 John Lennon – vokaler, lead guitar, klap, skrig
 Paul McCartney – basguitar, hammondorgel, klap
 George Harrison – lead guitar, klap
 Ringo Starr – trommer, klap
 Nicky Hopkins – elektrisk klaver

"Revolution 1"
 John Lennon – forsanger, akustisk guitar, lead guitar
 Paul McCartney – basguitar, klaver, orgel, baggrundsvokal
 George Harrison – lead guitar, baggrundsvokal
 Ringo Starr – trommer
 Francie Schwartz –  baggrundsvokal
 Derek Watkins og Freddy Clayton – trompeter
 Don Lang, Rex Morris, J. Power og Bill Povey – basuner
Personel ifølge Ian MacDonald

Referencer 

Litteratur
 
 
 
 
 
 
 

Beatles-sange
Sange fra 1968